cyanic-selkie/wikianc huggingface dataset:
Riddell Nunataks
Riddell Nunataks er ei gruppe låge og nakne ryggar med snø og is som strekkjer seg nesten til toppen, 8 km nordvest for Anare Nunataks i Mac. Robertson Land. Dei vart oppdaga av eit lag frå ANARE (Australian National Antarctic Research Expeditions) leia av R.G. Dovers i 1954, og kalla opp etter Alfred Riddell, snikkar ved Mawson-stasjonen i 1955.
Gümüşhacıköy
Gümüşhacıköy er det vestlegaste distriktet i provinsen Amasya i Tyrkia, 20 km frå den større byen Merzifon. Byen hadde kring 15 000 innbyggjarar i 2010, medan distriktet hadde kring 25 000.
Carol Corbu
Aktiv
Corbu vann i 1969 den fyrste av åtte rumenske meistertitlar i tresteghopp, i 1975 sigra han også i lengdehopp. Ved europameisterskapen 1969 i Aten hoppa Corbu i god medvind 16,56 m og vart fjerdemann bakom Viktor Sanejev frå Sovjetunionen, Zoltan Cziffra frå Ungarn og Klaus Neumann frå Aust-Tyskland. I 1970 sette Corbu personbeste med 16,76 m, noko som gav han fjerdeplassen på verdstatistikken det året.
Sirkeldeling
Sirkeldeling er det å dele periferien eller omkrinsen til ein sirkel i ei viss mengd like store bogar. Dette er ekvivalent med å innskrive ein regulær mangekant i sirkelen. Carl Friedrich Gauss viste i 1801 at sirkeldeling berre kan utførast ved konstruksjon med passer og linjal dersom mengda deler er lik produktet av ein potens av 2 og elles berre forskjellige Fermats primtal. Ein kan dermed ved konstruksjon innskrive ein sirkel i ein regulær 3-kant, 5-kant, 15-kant og 17-kant, men verken 7-kant eller 9-kant.
Termittar
Levesett
Termittuer vert bygd i eller på tre. Primitive termittfamiliar har protozoar i tarmen som hjelpar dei til å fordøya cellulose, somme grupper har byta desse ut med bakteriar. Ein reknar med at termittane utvikla seg frå tre-etande kakerlakkar.
Asti
Antikken og tidleg mellomalder
Etter å ha klart å forsvare seg mot vestgotarane i 402 på grunn av dei massive bymurane, vart Hasta råka av ein invasjonsstorm frå barbarane i Nord-Italia etter Vestromarriket sitt fall. På andre halvdel av 500-talet vart han hovudstad i eit av dei 36 hertugdøma til langobardane i Italia. Området til Asti strekte seg frå Albenga og heilt til Dei maritime Alpane. Området vart verande uendra då frankarane erobra Nord-Italia i 774. Asti vart då sentrum i eit grevskap.
Byen under Frankrike og Savoie
I 1797 gjorde innbyggjarane i Asti opprør mot Savoie-styret etter mange år med krig og dårlege økonomiske tilhøve. 28. juli vart Repubblica Astese oppretta, men han vart avsett berre to dagar seinare. Revolusjonsleiarane vart arrestert og avretta. Året etter vart Savoie kasta ut av Piemonte av Napoleon sin hær og Asti vart okkupert av general Montrichard. Etter ein kort periode i fridom kom franskmennene tilbake etter sigeren ved Marengo (1800) nær Alessandra. Napoleon sjølv vitja Asti 29. april 1805, men fekk ei heller kald mottaking av innbyggjarane og byen vart degradert og innlemma under Alessandra i departementet Marengo. Etter slutten av napoleonskrigane kom Asti tilbake til Piemonte i 1814. I 1861 vart byen ein del av Italia i lag med resten av Piemonte.
Jesu omskjering
Omskjeringa av Jesus blir feira i den ortodokse kyrkja den 1. januar eller den 14. januar, som svarer til den 1. i den julianske kalenderen som nokre av kyrkjene følgjer. Han var tidlegare ein festdag i den katolske då alle katolikkar var pålagde å gå til messe. Dagen markerer både Jesu innføring under jødisk lov og den første gongen han blødde for menneskja, ei førevarsel om krossfestinga.
Alf Torp
Saman med Hjalmar Falk gav han ut Etymologisk Ordbog over det norske og det danske Sprog (1901–06).
Peter Buck
Peter Lawrence Buck er ein amerikansk musikar som var gitarist i bandet R.E.M.. Buck var med på å skipa gruppa saman med vokalisten Michael Stipe, bassisten Mike Mills og trommeslagaren Bill Berry. Peter Buck var den eldste medlemmen i bandet.
936
936 (romartal CMXXXVI) var eit skotår som byrja på ein fredag i den julianske kalenderen.
Magnar Isaksen
Magnar Nikolai Isaksen var ein norsk fotballspelar frå Kristiansund som var med på det såkalla Bronselaget under Sommar-OL 1936. Han «var en nyttig og uegoistisk innerløper som fant de riktige posisjoner og som kunne plassere sine skudd».
Sandilands Nunatak
Sandilands Nunatak er ein liten, einsleg nunatak kring 3 nautiske mil (6 km) nord for Mount Seaton. Han ligg midt i og nær nordenden av Nemesisbreen i Prince Charles Mountains. Han vart oppdaga i desember 1956 av eit sledelag frå ANARE (Australian National Antarctic Research Expeditions) leia av P.W. Crohn. Han vart namngjeven av Australian Antarctic Names and Medals Committee (ANCA) etter A.H. Sandilands, ein radiotelegrafist ved Mawson-stasjonen i 1957.
Silsand
Silsand er ein tettstad på Senja i Senja kommune i Troms og Finnmark med. Staden ligg på austsida av Senja, ved Gisundet, like attmed byen Finnsnes. Gisundbrua med fylkesveg 86 knyter Silsand saman med fastlandet, og staden har hatt ei jamn auke i folketalet sidan brua opna i 1972. Silsand er i dag den største tettstaden på Senja.
Visent
Europeisk bison er til vanleg mindre enn den amerikanske bisonen som han er nærskyld med; han har mindre pels på nakken, hovudet og overkroppen, men lengre hale og horn. Han er også som regel einsfarga brun i pelsen, medan amerikansk bison kan ha eit svartleg framparti.
Doktorbreen
Doktorbreen er ein isbre på Spitsbergen på Svalbard. Breen munnar ut i Van Keulenfjorden, i skiljet mellom Nathorst Land og Torell Land.
Weschnitz
Weschnitz er ei elv i Baden-Württemberg og Hessen i Tyskland, og ei av sideelvane til Rhinen frå høgre med ei lengd på 60 km. Ho har sitt utspring i Odenwald i kommunen Grasellenbach. Elva renn først nordover eit lite stykke før ho snur sørvestover og gjennom Fürth, Rimbach, Mörlenbach, Birkenau og Weinheim, der ho snur nordvestover og delar seg i to greiner. Ved Lorsch renn dei to greinene saman igjen. Nordvest for atomkraftverket Kernkraftwerk Biblis munnar Weschnitz ut i Rhinen.
Lugnasad
1. august er nasjonaldag i Sveits og blir ofte feira med bål. Feiringa kan ha samanheng med dei gamle keltiske innbyggjarane i området som var kjend som helvetii. Også i Nord-Italia, som i Canzo, har ein liknande festar.
Bjærangfjorden
Bjærangfjorden er ein fjordarm av Skardsfjorden i Meløy kommune i Nordland. Fjorden strekkjer seg 9,5 km austover til Bjærangen i botn av fjorden.
Anders Sørensen
Anders Sørensen var ein norsk spelmann og komponist. Han vart fødd på husmannsplassen Løvlien i Romedal, og vert rekna som Hedmark sin komponist.
Gryllefjord
Busetting og utvikling
Etter 1904 tok stordrifta på Svendsgrunna av, og Gryllefjord fekk no ein stagnasjonsperiode som varte til midten av 1920-åra. Då tok kveitefisket seg opp på Senjabankane og gav godt utbytte i nokre år. Seinare gjekk fiskarane over til skreifiske ute i havkantane og skaffa seg etter kvart nye og større båtar. Gryllefjord blei ein viktig base for dette fisket, og no kom ein ny utviklingsperiode med tilflytting frå utkantane i bygda, særleg frå Sandsvika. Folketalet auka frå 367 i 1920 til 708 i 1950.
Gryllefjord Fryseri & Kjøleanlegg er det viktigaste føretaket på staden i dag. Føretaket har omstilt seg frå å drive produksjon av frosenfilet og saltfisk for klippfisktørking i Portugal, til å drive produksjon av ferskfilet og større mengder med produkt av saltfisk. Gryllefjord Fryseri AS er ein del av Nergårdkonsernet, og har også ansvaret for kvitfiskproduksjonen til Nergårdkonsernet på Senja.
Menopause
I munnleg språk bruker ein gjerne menopause synonymt med klimakterium og overgangsalder. Desse to omgrepa dekker heile prosessen i samband med opphøyr av menstruasjon og fruktbarheit og dei tilhøyrande forandringane, fysiske, psykiske og psykososiale, som hjå dei fleste kvinner skjer gradvis og over tid. Perimenopausen eller overgangsalderen er ingen sjukdom, men ein livsfase, akkurat som puberteten med menarken er det.
Hormonendringar i premonopause
Menstruasjonssyklusen er styrt av det endokrine systemet. Dei viktigaste kjertlane i denne samanhengen er hypotalamus og hypofysen.
Hypotalamus og hypofysen regulerer produksjonen av kjønnshormon i eggstokkane. Når ei kvinne har regelmessige menstruasjonssyklusar, er det teiknet på at hypotalamus utløyser gonadotropinfrigjerande hormon (GnRH). Dette fører til at forlappen av hypofysen sender ut auka mengder follikkelstimulerande hormon (FSH) i dei to første vekene av menstruasjonssyklusen. FSH stimulerer til at egg i eggstokkane mognar. Egget som mognar produserer østrogen, som fører til at livmorslimhinna blir tjukkare. Kring dag 14 i syklusen produserer så hypofyseforlappen større mengder luteiniserende hormon (LH). Dette fører til eggløysing i eggstokken. Området der follikkelen hadde plassen sin i eggstokken blir omdanna til ein gul lekam (corpus luteum). Den gule lekamen skil ut mindre østrogen og ei aukande mengd progesteron. Dersom egget ikkje blir befrukta i den kritiske perioden etter eggløysing, søkk produksjonen av østrogen og progesteron igjen. Når nivåa søkk under eit visst nivå, sørgjer hypotalamus for å setja i gang ein ny syklus – og menstruasjonen tek til.
Drafn
Bandy 1912-97
Grunna sviktande rekruttering til bandyidretten gjekk Drafn og fem andre bandylag i Drammen i 1997 saman i Drammen Bandy.
Meløyfjorden
Meløyfjorden er ein fjord i Meløy kommune i Nordland. Fjorden ligg på sørsida av Meløya og nord for Åmøya, Grønøya og Bakkan på fastlandet. Han strekkjer seg 10 km austover frå Bolgfjorden i vest til Glomfjorden i aust.
986
986 (romartal CMLXXXVI)
Kristin Kajander
Ho er utdanna ved Statens Teaterhøgskole (1984). Frå 1986 til 1991 var ho tilsett ved Den Nationale Scene i Bergen. Der spela ho mellom anna hovudrolla i det omdiskuterte Norvald Tveit-stykket I Satans vald, Nina i Måken av Anton Tsjekhov og Rebekka West i Rosmersholm av Ibsen. Vidare arbeidde ho frå 1992 til 1993 ved Nationaltheatret, og spela mellom anna i fleire Ibsen-stykke, som Eline i Fru Inger til Østråt, Regine i Gengangere og Anitra i Peer Gynt. Sommaren 1994 var ho med på den store framsyninga Bibel ’94 i Helsingfors, om kvinnene i Bibelen. Sidan då har ho arbeidd frilans ved ulike teater. I tillegg har ho vore med som skodespelar og songar på to bestillingsverk av Lars Saabye Christensen og Ole Henrik Giørtz for Jazzfestivalen i Molde.
Willi Storn
Storn er m.a. representert ved Nasjonalgalleriet, Museet for Samtidskunst, Riksgalleriet og Norsk Kulturråd.
Oude IJssel
Rhinen vart då det største bidraget til IJssel, sjølv om relativt lite av vatnet i Rhinen renn denne vegen og inn i IJssel-systemet. Forskjellige sideelvar kan stundom gje ganske mykje vatn til den totale vassføringa i elva, t.d. elvane Berkel og Schipbeek. IJssel er den einaste greina av Rhindeltaet som mottar sideelvar i staden for å spreie seg ut i fleire greiner. Berre nær munningen av IJssel delar ho seg opp i fleire greiner i det litle IJsseldeltaet.
Stinear Nunataks
Stinear Nunataks er ei gruppe mørkebrune nunatakar kring 16 nautiske mil (30 km) nord for Anare Nunataks i Mac. Robertson Land. Han vart vitja av den sørlege gruppa til ANARE (Australian National Antarctic Research Expeditions) (1954) leia av R.G. Dovers. Han namngav gruppa etter B.H. Stinear, ein geolog ved Mawson-stasjonen i 1954.
Akko
Tidleg islamsk tid
Den første omajadekalifen, Mu'awiyah (r. 661-680), rekna kystbyane i Levanten som strategisk viktige. Han forsterka derfor forsvarsverka i Akko og busette byen med persarar frå andre delar av det muslimske Syria. Frå AKko, som vart ein av dei viktigaste hamnebyane i regionen i lag med Tyr, sette Mu'awiyah i gang eit åtak mot det bysantinske Kypros. Bysantinarane gjekk til åtak på kystbyane i 669, noko som fekk Mu'awiyah til å samle og sende skipsbyggarar og snikkarar til Akko. Byen tente som den viktigaste marinebasen i Jund al-Urdunn («Militærdistriktet Jordan») fram til regjeringstida til kalifen Hisham ibn Abd al-Malik (723-743), som flytta dei fleste skipsverfta nord til Tyr. Akko vart framleis verande ein militært viktig stad i den første abbasidetida og kalif al-Mutawakkil gav ordre om å gjere Akko til ein stor marinebase i 861, og utstyrte byen med slagskip og soldatar.
Konflikten mellom Wergeland og Welhaven
Vegen vidare
Striden som frå først av var ein strid om estetiske spørsmål, vart ein strid om korleis nasjonen skulle utviklast. Skulle vi bli ein sterk kulturnasjon ved å satse mest mogeleg på embetsstanden og halde på kultur-og språksambandet med Danmark, slik Welhaven ville; eller skulle ein byggje opp ein sjølvstendig norsk kultur, tufta på norske kulturelle tradisjonar, også språklege og musikalske, nasjonalisere kulturtilfang frå den store verda og gjera breie lag av folket i stand til å ta del i politiske avgjerdsprosessar, slik Wergeland ville? Både Welhaven og Wergeland ville gjera bruk av folkekulturen, men dei hadde ulikt syn på «folket».
Setermoen
På Setermoen har det vore soldatutdanning sidan 1898. Setermoen garnison er i dag utdanningsgarnison under 6. divisjon med desse avdelingane: panserbataljon, artilleribataljon, sanitetsbataljon og etterretningsbataljon. Like sør for Setermoen ligg Troms Forsvarsmuseum.
Flatsetøya
Flatsetøya er ei øy rett sør for Freiøya i Kristiansund kommune på Nordmøre. Flatsetøya har brusamband med Freiøya, og Freifjordtunnelen under Freifjorden går frå Flatsetøya til Bergsøya i Gjemnes kommune.
Tvinna parkabel
Ein tvinna parkabel eller TP-kabel er ein signalkabel sett saman av to leiarpar som er tvinne kring kvarandre. Dette vert gjort for at støyspenning som vert indusert skal verta så lik som mogeleg i begge leiarane. Ei slik fellesmodespenning kan kansellerast i mottakaren, under føresetnad av at det er ein differensialforsterkar og at sendaren nyttar ein balanser drivar med same kjeldeimpedans i positiv og negativ utgang. Dette vert kalla balanset overføring.
Terje Grøstad
Terje Grøstad var ein norsk grafikar.
Geiranger
Servicetilbod
Geiranger har mange campingplassar og hytter og dertil fleire hotell med god standard, mellom desse er Union Hotell og Hotell Geiranger. Hotell Geiranger er det hotellet som er ligg nærast fjorden og livet i sentrum. Union ligg høgare oppe med betre utsyn over fjorden og fjella ikring. Standarden er nok høgast på Hotell Union, som også er det einaste hotellet som har (tilnærma) heilårsope. Grande Fjordhotell, Villa Utsikten og Djupvasshytta tilbyr også overnatting og mat. Dertil er det nokre private som leiger ut rom. Men sommarstid kan det vere vanskeleg å finne noko ledig seint om kvelden, så det kan løne seg å tinge rom. Det er mange tilbod til turistane i Geiranger. Det kan nemnast oppmerkte fjellstiar (råser), frakt av folk og syklar til fjelltoppen Dalsnibba 1497 høgdemeter over havet (sykkelturen ned er fantastisk i fint ver), båtutleige, sightseeing på fjorden med meir. Serveringsstad med sal av tradisjonsrik norsk mat vantar, diverre. Men mett vert ein på dei mange serveringsstadane, til dømes Olebuda eller Naustkroa. Det finst elles mange suvenirbutikkar - og ei daglegvareforretning. Kvart år vert det arrangert eit stort idrettsstemne Frå fjord til fjell, som inneheld halvmaraton, miniton, marsj og sykkelritt som går frå sentrum i bygda til toppen av Dalsnibba.
Vasil'evbreen
Vasil’evbreen er ein 20 km brei isbre på Spitsbergen. Han ligg på austsida av Sørkapp Land. I tilknyting til denne ligg småbreane Pulkovbreen, Øydebreen, Kronglebreen, Brattkneikbreen, Leifbreen og Lathambreen.
Geilo
Næringsliv og kultur
Geilo er ein godt utbygd vintersportstad, med taubane, fleire skitrekk og skøytebane. Det blir stelt til fleire faste, årlege arrangement, både sommar og vinter. Geilo er ein etterspurd turiststad og har mange hotell, pensjonat og utleigehytter.
Web Cartoonist's Choice Awards
WCCA blei starta av Scott Maddix og Mark Mekkes i 2000, med dei første kåringane gjort i 2001. Mekkes sa motivasjonen hans var å «skape ein prosess med kåringar som ville gjere mest for å hjelpe samfunnet for netteikneseriar og inspirere teiknarar til å prestere» Mekkes sette opp ein komite for å køyre priskåringa, først kjend som Cartoonists' Choice Awards, med seg sjølv som komiteleiar, eit verv han endå innehar. Silver Bullets har skildra komiteen som ein uavhengig organisasjon dedisert til å fremme og å anerkjenne teikneseriar på nett og teiknarane. I motsett lei har komitemedlem Lewis Powell kritisert prisane for å vere svært feilstyrte, dårleg organiserte og ikkje når måla sine.
Voronezjelva
Av byar langs Voronezj finn ein Lipetsk og Voronezj.
Solo
Solo i populærmusikk
Innan jazz og populærmusikk omfattar solo ein instrumental del spelt av eit instrument, ofte improvisert. Ein improvisasjonssolo er ein del der den opphavlege melodien blir variert eller erstatta av raske sekvensar av tonar frå til dømes bluesskalaen eller modale skalaer som byggjer på akkordane i stykket, men ikkje treng danna ein melodi. Soloen blir utført på eit enkeltinstrument, ofte elgitar, keyboard eller eit blåseinstrument, og blir ved visse høve teken over av eit anna instrument. Det finst også trommesoloar og bassoloar.
Karahavet
Karahavet er om lag 1450 km langt og 970 km breitt og dekkjer eit areal på rundt 880 000 km² og eit middeldjup på 110 meter.
Historie
Same året forsvann ekspedisjonen til Vladimir Rusanov i Karahavet. Desse tre tapte ekspedisjonane førte til hendingane fanga interessa til ålmenta og eit par redningsaksjonar vart sett i verk, mellom anna fauk Nagurskij fem gonger over havet og isen frå ein base på Novaja Zemlja. Fridtjof Nansen og forretningsmannen Jonas Lied utforska Karahavet i 1913.
Sommaren 1942 kom den tyske Kriegsmarine sine krigsskip og ubåtar til Karahavet for å øydeleggje så mange russiske fartøy som mogeleg. Dette felttoget vart kalla Operasjon Wunderland. Operasjonen vart berre delvis ein suksess på grunn av mykje drivis, dårleg vêr og tåke. Dette verna dei sovjetiske skipa og hindra skade som kunne vorte påførte den sovjetiske flåten om vêrtilhøva hadde vore bra.
Maskinomsetjing
I statistisk maskinomsetjing blir det brukt store mengder med tekst til å lage språkmodellar og omsetjingsmodellar. Språkmodellen gjev t.d. sannsynet for at eit visst ord følgjer eit anna, medan omsetjingsmodellen gjev sannsynet for at eit visst ord blir omsett av eit anna (eller at ein viss frase blir omsett av ein annan, i frasebasert statistisk maskinomsetjing).
Pozalmuro
Pozalmuro er ein kommune i Castilla y León, nord i Spania.
Io
Io er ei av elskarinnene til Zevs i den greske myteverda. Ulike kjelder gjev henne ulike opphav; det er vanleg å seia at ho var dotter til Inakhos, elveguden som grunnla Argos, og dermed ei elvenymfe.
Krøderen
Ved Noresund (langs Rv7) er det bru over innsjøen, som på det punktet er om lag 200 m brei. Brua fører over til vestsida av innsjøen, der mellom anna oppfarten til Norefjellmassivet finst.
Busk
Døme på buskar
(punkt markerte med * kan òg bli til tre)
Gustavo Poyet
Merittar
Etter han la opp som spelar, har Poyet sidan arbeidd som fotballtrenar i fem ulike land (pr 2019).
Jordforsk
Jordforsk — Senter for jordfaglig miljøforskning — var ei norsk forskingsstifting. Ho gjekk inn i Bioforsk i lag med Planteforsk og Norsk senter for økologisk landbruk i 2006. Stiftinga vart danna i 1989 ved samanslåing av GEFO (Institutt for georessurs- og forurensningsforskning) og Det norske jord- og myrselskap. Jordforsk er eit nasjonalt kompetansesenter for miljøspørsmål knytte til både jord, vatn, avfall og landskap, og er støtta av både Miljøverndepartementet og Landbruksdepartementet.
Organisasjon
Jordforsk var ei privat stifting der styret hadde medlemer frå styresmakter, forvalting, forsking og næringsliv. Det var eit av dei fem nasjonale miljøinstitutta som danna Miljøalliansen, saman med Norsk institutt for vannforskning (NIVA), Norsk institutt for luftforskning (NILU), Norsk institutt for by- og regionforskning (NIBR), Norsk institutt for naturforskning (NINA), Norsk institutt for kulturminneforskning (NIKU) og CICERO Senter for klimaforskning.
Kjegle
Døme på kjegler er trafikkjegler, iskjeks, nokre drikkeglas (delvis) og mange vulkanar.
Røysterett for kvinner
Historie
Under første verdskrigen endra haldninga til kvinners evner og moglegheiter seg i fleire vestlege land, fordi kvinner vart sett inn i tradisjonelle mannsyrke for å fylle opp plassane til dei som var sende til fronten. I 1918 innførte Storbritannia røysterett etter nesten same vilkåra som for menn (fulle rettar vart gitt i 1928), mens kvinner i Tyskland fekk same rett som mennene. I 1920 vart kvinneleg røysterett innført i USA, og deretter fylgde dei fleste vestlege landa fram mot andre verdskrigen. Eit unntak var Frankrike, som først kom etter i 1945, samtidig som Japan.
Knights of Cydonia
Komposisjon og tyding
Bellamy har uttalt at han på albumet generelt prøvde å skapa eit bilete av kva som skjer i songen. Til dømes har basslina ein galopperande rytme som kan likne nokon som rir ein hest.
992
992 (romartal CMXCII)
Gaffeltruck
Oppbygging
Gaffeltruckar som vert nytta innandørs er ofte utstyrte med elektrisk motor som går på batteri, eller gassmotor som nyttar til dømes propan. Maskinar som vert nytta utandørs er ofte utstyrte med dieselmotor. Store gaffeltruckar har så godt som alltid dieselmotor. Girkassen er vanlegvis trinnlaus, som gjer manøvreringa smidig.
Kauri
Nordisk kaurisnigel (Trivia arctica) er ein kauriart som finst i norske farvatn. Skalet blir ca. 1 cm langt.
Sophie Germain
Germain vart prisløna i 1816 av Det franske vitskapsakademiet, og mot slutten av livet sitt fekk ho ein æresgrad frå Georg-August-Universität Göttingen.
MS «Uranus» (1925)
MS «Uranus» (kallesignal LHRO - LFCT) var eit dampskip bygt i 1925 som passasjer- og lasteskip for Det Bergenske Dampskibsselskab (BDS).
Skipet
Tonnasjen til skipet var ved levering 935 brt, 527 nrt og lasteevna var 1 095 dødvekttonn. Volumet i lasterommet var 1 593 m³, der 286 m³ var kjølerom. Hovudmaskinen var ein 4-sylindra 2-takts dieselmotor frå Atlas Diesel i Stockholm. Oppgjeven yting var 500 bHk (bremsande hestekrefter) og 137 nominelle hestekrefter som gav ein toppfart på 10 knop. Skipet hadde lugar til seks passasjerar.
Westland District
Westland District er eit av tre distrikt i regionen West Coast på Sørøya på New Zealand. Folketalet er 8 840.
Geografi
Den sørlege delen av distriktet er kjend for isbreane Franz Josef og Fox.
Renieblas
Renieblas er ein kommune i Castilla y León, nord i Spania.
USS «Dwight D. Eisenhower» (CVN-69)
USS «Dwight D. Eisenhower» er det andre skipet i Nimitz-klassa til den amerikanske marinen. Skipet er kalla opp etter den amerikanske presidenten Dwight D. Eisenhower. USS «Dwight D. Eisenhower» erstatta det eldre skipet USS «Franklin D. Roosevelt».
989
989 (romartal CMLXXXIX) var eit tal på 900-talet.
Cricket
Cricket er likevel den mest populære sporten i dei fire landa på det indiske subkontinentet - India, Pakistan, Bangladesh og Sri Lanka, og pakistanske innvandrarar har teke med seg sporten til Noreg. I tillegg er sporten populær i England, Wales, Sør-Afrika, Australia, New Zealand, på dei karibiske øyane og i Zimbabwe, som alle stiller med landslag (med unnatak av Wales, som har landslag saman med England). Sporten er òg utbreidd i Kenya og i dei Sameinte arabiske emirata, men desse landa får ikkje lov til å spele offisielle fem-dagarslandskampar.
Resultat
Spelet er over når det eine laget har fått fleire poeng enn det andre laget kan få. Dette skjer på ulike måtar i to-omgangs- og ein-omgangs-cricket.
Bane
På spelestripa står det to sett med tre pinnar, 20 meter frå kvarandre. Desse pinnane blir kalla for wicket på engelsk eller gjerde på norsk. Oppå pinnane ligg det to brikker, og viss desse brikkene fell av, kan det hende at slagmannen er ute (s.d.). Slagmannen står stort sett rett framfor gjerdet før ballen blir bowla, for å hindre at brikkene fell ned.
Poeng
Kryssar ballen sidelina, gjev det fire poeng viss ballen har vore nedi bakken før han kryssar sidelina. Viss ballen flyg over sidelina utan å vere nedi bakken, gjev det seks poeng. Alle poeng som slagmennene måtte få ved å løpe, tel ikkje viss ballen kryssar sidelina.
Slagmannen ute
Slagmannen slår til han er ute. Dette skjer på mange ulike måtar, dei er:
Historie
Dette hjelpte på populariteten, ikkje berre i India og Pakistan der spelet alltid hadde vore stort, men òg i land som England og Australia. Dei store stjernene for Karibia på midten av 1980-talet, dei snøgge kastarane Malcolm Marshall, Joel Garner og Michael Holding, mellom anna, medverka til å marknadsføre spelet der.
Lou Barlow
Etter 1989 konsentrerte Barlow seg om sideprosjektet sitt, Sebadoh, og seinare starta han Folk Implosion med John Davies. Gjennom arbeidet med desse banda blei han ein helt i indie rock-miljøet, og fekk også ein topp 40-hit (i USA) - songen «Natural One», med Folk Implosion. Han spelte også inn eit album med den belgiske musikaren Rudy Trouvé.
331 Etheridgea
331 Etheridgea er ein hovudbelteasteroide. Han blei oppdaga den 1. april 1892 av Auguste Charlois ifrå Observatoire de Nice.
American Seminary for Contemporary Judaism
The American Seminary for Contemporary Judaism er eit ikkje-denominasjonelt jødisk teologisk seminar i Baldwin i New York i USA. Skulen vart etablert i 2004 og utdannar m.a. rabbinarar og ḥazzaním (kantorar).
Byglandsbleke
Det blir satsa på å auka naturleg reproduksjon i innsjøen, blekerogn på potensielle gyteområde, i tilleg til grus som er eigna til gyting. Otteraaens Brugsierforening har òg innført reguleringsrestriksjonar i tida då rogna ligg i grusen, for å minimera tørrlegging av gytegroper.
Ørekyt har spreidd seg nedover Otra-vassdraget, blei det rapportert i 2008, og ein frykta då at ørekyten vil fortrenga bleka i Byglandsfjorden.
Gustav Olsen-Berg
Gustav Olsen-Berg var ein norsk typograf og politikar for Arbeidarpartiet. Gustav Olsen-Berg var leiar av Arbeidarpartiet 1893-1894.
José González
José González slepp ut sitt andre album, "In Our Nature", den 26 september 2007.
Watson Nunatak
Watson Nunatak er ein nunatak som ligg mellom Price og Van Hulssen Nunatak i Trillingnutane i Framnesfjella i Mac. Robertson Land. Han vart kartlagd av norske kartografar frå flyfoto tekne under Thorshavn-ekspedisjonane i 1936-37. Han vart namngjeven av Australian Antarctic Names and Medals Committee (ANCA) etter K.D. Watson, som var dieselmekanikar ved Mawson-stasjonen, og som under kartlegginga av Framnesfjella og Depot Peak under ANARE (Australian National Antarctic Research Expeditions) i 1965.
Evangeliet etter Matteus
Teologi
Matteus legg vekt på at Jesus er Davids son, den Messias som var lova i Det gamle testamentet. Men Messias vart ikkje teken vel imot av alle israelarane. Han svarte ikkje til forventingane for korleis Messias skulle vere, og han omdefinerte Guds folk, slik at sjuke, ureine, innvandrarar med fleire vart tekne med blant Jesu læresveinar. Evangelisten kritiserer jødane hardt, ikkje minst dei lærde i landet. Samtidig har evangeliet med mange av Jesu rosande ord til jødane, fleire som ikkje er nemnde i dei andre evangelia.
Historie
Forfattaren viser ikkje til seg sjølv i evangeliet, men etter kyrkjeleg tradisjon vart det forfatta av apostelen Matteus. Forfattaren meistrar både gresk og hebraisk språk (og mest sannsynleg arameisk) (jf 1,22f; 2,23; 21,42) og kjenner godt til rabbinsk skrifttolking. Han er dermed godt kjend med jødisk historie, sedar, tankar og folkegrupper. Matteus vel ofte å sitere det hebraiske gamle testamentet og ikkje det greske. Det er ikkje unaturleg å konkludere med at forfattaren var ein skriftlærd jøde. Forfattarens språkkunnskapar gjer det problematisk å identifisere evangelisten Matteus med Jesu læresvein, tollaren Matteus (Matt 10:1).
Det malawiske flagget
Den nye utforminga skilde seg frå det tidlegare malawiske flagget ved at fargestripene hadde ei ny rekkjefølge som passa betre med det pan-afrikanske flagget, og den tidlegare raude, halve sola blei bytta ut med eit heil kvit sol. Den nye sola skulle representere den økonomiske framgangen i landet sidan det fekk sjølvstende i 1964.
Steve Ovett
Aktiv
Seinare satsa Ovett på 5 000 meter, og deltok i tre internasjonale meisterskap i 1986 og 1987. Størst suksess på distansen hadde han då han i august 1986 vann Samveldeleikane i Edinburgh.
Pensjon
Ei anna ordning er Avtalefesta pensjon (AFP), som blir finansiert i fellesskap av arbeidsgjevarane og staten. AFP vart først innført i 1989 med pensjonsalder 66 år. Pensjonsalderen vart gradvis seinka og er i dag 62 år.
Reliktlaks
I Noreg er namsblank (eller småblank) og byglandsbleke reliktlaks. Den svenske innsjøen Vänern har òg ein bestand (der han blir kalla klarälv). Det blir òg sett ut vänerlax i Vättern men der er han ikkje naturleg og formeirer seg ikkje.
I Finland finst enkelte mindre bestandar. Det finst òg artar i Nord-Amerika på Newfoundland og i Dei store sjøane. Bestandane i dei karelske sjøane Ladoga og Onega er truleg forsvunne.
Al Rayyan
Klima
Som alle byane i Qatar har Al Rayyan er temperaturane behagelege frå november til mars, medan april til november er særs varm. Al Rayyan har tørketid frå mars til oktober.
Baunei
Baunei (sardisk: Baunèi) er ein kommune i Italia som ligg i provinsen Nuoro i regionen Sardinia. Han har 3 624 innbyggjarar og ligg i ei høgd på 480 meter over havet.
Mobilkran
Oppbygging
Krana vert heva og senka hydraulisk og ho er teleskopisk og kan skuvast ut og trekkjast saman hydraulisk. Krana er montert på ei svingskive på chassiset, slik at ho kan svingast rundt 360°. I bakkant av krana er det montert motvekter for at krana ikkje skal tippa over under løfting. I tillegg er mobilkraner utstyrte med hydrauliske teleskopisk uttrekkbare støttebein. Støttebeina kan køyrast ned hydraulisk, slik at krana vert nivellert og står stødig under arbeid. Moderne mobilkraner er utstyrte med hydrauliske vinsjar. Motoren er så godt som alltid ein dieselmotor.
Dei tre nornene
Dei tre nornene står for fortid (Urd), notid (Verdande) og framtid (Skuld). Nornene var alltid til stades når eit barn vart fødd. Dei avgjorde lagnaden til barnet. Det var mange norner i den norrøne mytologien, men desse tre stod over dei andre nornene.
Torstein Lofthus
I dag er Lofthus busett i Oslo, der han er aktiv i musikkmiljøet i byen. Av artistane han har spelt saman med, kan desse nemnast:
980
980 (romartal CMLXXX)
Nyttårsdag
Første hendingar og lukkebringande handlingar
Mange stader meiner ein det er noko spesielt med visse ting som hender nyttårsdagen. Mellom anna legg ein merke til første barnet som er fødd i det nye året ein viss stad og kallar det «nyttårsbarn».
Andre ting er rekna som uheldige og ein vil dermed unngå dei på nyttårsdagen. Det kan vera å kasta noko ut av huset, om det så berre er oske, skitvatn eller liknande, før ein har teke noko inn først. Å bera ut eld eller la elden slokna var også eit dårleg varsel. Å gje frå seg pengar, anten som lån eller tilbakebetaling, kunne føra til at ein kom til å gjera det same heile året, og burde dermed unngåast. I britisk tradisjon skulle ein ikkje arbeide, sjølv om dagen ikkje offisielt var heilagda. Eit særleg sterkt tabu var å vaska klede på denne dagen, ettersom det blei sagt at ein vaska vekk ein av familien sin. Å ha døde i huset denne dagen var også ulukkesbringande.
Edmund Burke
Politikar
I 1769 publiserte Burke, i eit svar til George Grenville, pamfletten The Present State of the Nation. Same året kjøpte han det vesle godset Gregories nær Beaconsfield. Eigedomen på 2 400 dekar vart kjøpt med lånte pengar, noko som skulle verte ei økonomisk bør for parlamentsmedlemen i dei komande tiåra. Burke vart aldri i stand til å kvitte seg med hefta på godset.
Distrikt på New Zealand
Andre øyer
I tillegg ligg sju av dei ni øygruppene i New Zealand outlying islands utanfor distriktsstyra:
Lokalstyrereformene i 1989
«City» kom i bruk som ei mindre formell nemning i omtale av større urbane område uavhengig av dei lokale grensene. Denne uformelle bruken vert sterkt halden i hevd lokalt. Til dømes held Gisborne fast på å vera den første byen (city) i verda som opplevde det nye milleniet. Gisborne er administrert som eit distrikt, medan statusen som city generelt sett ikkje vert diskutert.
Krigsbarn
Krigsbarn i Noreg
I Noreg viser omgrepet særleg til barn av foreldre med medlemskap i Nasjonal Samling («NS-barn») eller barn av tyske soldatar i Noreg («tyskarungar») under andre verdskrigen. Felles for desse barna er at dei utan å ha gjort noko sjølv er at mange utsette for mobbing, utfrysing og liknande gjennom oppveksten i etterkrigsåra. Desse opplevingane skapt dårleg sjølvkjensle og ein livsvarig utryggleik hjå mange, og har jamnt over ført til at krigsbarn har dårlegare helse, økonomi og utdanning enn nordmenn i same aldersgruppe.
Semmering
Semmering er ein kommune (Gemeinde) i Neunkirchen i det austerrikske forbundslandet Niederösterreich. Kommunen har ei flatevidd på 8,72 km² og 544 ibuarar (2018), landsbyen Semmering ligg 950 meter over havet.
Kolbein
Kolbein har namnedag den 9. juni.
Volkswagen
Volkswagen (forkorta VW) er ein av verdas største bilprodusentar, basert i Wolfsburg i Tyskland.
30. april
30. april er den 120. dagen i den gregorianske kalenderen (121. under skotår). Det er 245 dagar att av året.
Mator
Mator er eit utdøydd uralsk språk. Det høyrer til den sørlege delen av den samojediske språkgreina. Andre sørsamojediske språk er selkupisk, og dei utdøydde khoibalsk og kamassisk.
Berbarar
Berbarar er eit folkeslag frå nordre delen av Afrika som snakkar berbarspråk. Namnet «berbar» kjem frå det arabiske ordet barbar, som kan ha samanheng med nemninga barbar frå gresk. Folket sjølv kallar seg helst amazigh, fleirtal imazighen, som tyder ‘frie menn’, og dei ser på nemninga «berbar» som nedsettande.
947
947 (romartal CMXLVII)
Deza
Deza er ein kommune i Castilla y León, nord i Spania.
26. mai
26. mai er den 146. dagen i den gregorianske kalenderen (147. under skotår). Det er 219 dagar att av året.
1481
1481 (romartal MCDLXXXI)
Nysa-familien
Undergrupper
Asteroidane i Nysa-familien er typisk inndelte i to grupper med ulik mineralsk samansetning: Nysa og Polana. Bortsett i frå 44 Nysa og 135 Hertha er asteroidane i Nysa-familien S-type-asteroidar. Asteroidane i undergruppa Polana, som 142 Polana, er for det meste F-type-asteroidar.
Overformynderiet
Det er eit overformynderi i kvar kommune. Oppgåvene til overformynderiet blir regulert av verjemålslova. Fylkesmannen er klageinstans.
Askiagrava
Pyramiden, som er 17 m høg, er det høgaste byggverket i regionen frå førindustriell tid. Området og anlegget er eit særs godt døme på den tradisjonelle leirebyggeteknikken frå sahelregionen, og er også det eldste dømet på ein islamsk arkitektur som etter kvart spreidde seg i regionen.
Kristian den femtes danske lov
Danske Lov vart sett i kraft av Kristian V på bakgrunn av einevalsmakta hans (jus majestatis), som vart innført i samband med Kongeloven av 1665.
Regelen i Danske Lovs 3. bok, 19. kapitel, 2. avsnitt (DL 3–19–2), dannar framleis eit grunnlag i arbeidsrettslege tilhøve i Danmark. Bolken dekkjer arbeidsgjevar sitt ansvar for ein arbeidstakar sine uaktsame og forsettlege handlingar medan han er på arbeid. Også andre delar av Danske Lov er gjeldande, til dømes 5-1-1 om at avtalar er bindande og 5-8-1 om ansvar for skader på lånte ting.
Lesjaskog
Lesjaskog er ein skulekrets og eit kyrkjesokn i Lesja kommune i Innlandet. Tidlegare var det òg ein stoppestad (stasjon) på Raumabana med same namn.
Muradiye
Sjå òg
Jordskjelvet i Çaldıran-Muradiye i 1976
Heisekran
Mobilkran
Mobilkraner er sjølvkøyrande kraner, som er lette å flytta mellom ulike arbeidsplassar. Dei er oppbygde med ein teleskopisk bom, som han hevast/senkast og skuvast ut og trekkast saman hydraulisk. Krana er montert på ei svingskive på chassiet og kan svingast heilt rundt.
Ingolf
Ingolf har namnedag den 10. juni.
Berge
Berge kan vera:
Bjørge
Bjørge er eit mannsnamn danna som ei kortform av namn som byrjar med den norrøne namnedelen Bjørg- eller Berg-, som tyder 'berging, hjelp'. Bjørge har namnedag den 11. juni.
Voi Voi
Eurovision Song Contest 1960
Noreg deltok i Eurovision Song Contest 1960 i London i Storbritannia 25. mars 1960 og enda på fjerdeplass med elleve poeng - fire frå Sveits, to frå Danmark og eitt frå Storbritannia, Belgia, Austerrike, Nederland og Frankrike. Det var fyrste gong ein nytta norsk og finsk språk i tevlinga.
Badesi
Badesi (sardisk Badèsi) er ein kommune i Italia. Han ligg i provinsen Sassari i regionen Sardinia. Badesi har 1 849 innbyggjarar og ligg i ei høgd på 102 meter over havet.
978
978 (romartal CMLXXVIII)
27. mai
27. mai er den 147. dagen i den gregorianske kalenderen (147. under skotår). Det er 218 dagar att av året.
Onon
Øvre Onon er eit av områda der vert hevda at Djenghis Khan vart fødd og voks opp.
Potton Island
Potton Island er ei tynt folkesett øy vest for Foulness i Essex i England. Ho er landfast via ei bru og ein veg som fører til Great Wakering.
I motsetnad til andre nærliggande øyar, som var tidlegare marskland, har Potton Island vore busett sidan yngre steinalder. Det låg fleire gardar på øya fram til ho vart råka av flaum i 1884, og øya vart fråreist. Øya vart drenert att i 1940-åra, og i 1955 vart ho omgjort til beitemarker.
Tsjara
Av sideelvar finn ein Vatsja og Zjuja, og frå Zjuja og nedover kan Tsjara seglast på.
Olav Paulson
Liv og gjerning
I 1860 vart han vald av fylkestinget i Førde til å vera «ekspeditør», seinare kontorsjef, for Nordre Bergenhus amts dampskibselskab i Bergen. Den stillinga hadde han fram til han døydde.
I 1882 gav han og Hans Mo ut Bibelsaga som var ei omsetjing av Volrath Vogts «Bibelhistorie med Lidt af Kirkens Historie». Han gav også ut småskrift om gudelege emne, og skreiv dikt og liknande i blad som For Bygd og By.
Hugo Junkers
Biografi
Etter at nazistane tok makte i1933 vart Junkers tvinga til å overdra patenta og aksjane sine til statsmakta og å overføra selskapet sitt til den tyske staten. Han vart sett på som upåliteleg av nazistane, og sat i periodar i husarrest. Han døydde i Gauting i 1935.
Vjazma ved Uvod
Vjazma (russisk Вязьма) er ei elv i Ivanovo oblast i Russland og ei av sideelvane til Uvod frå høgre. Elva er 150 km lang.
Byen Tejkovo ligg ved elva.
Erik Hagen
Vålerenga
Hagen fekk kallenamnet «Panzer» tidleg i tida i Vålerenga. Han og midtstopparkollega Kjetil Wæhler var det beste stopparparet i tippeligaen i sesongen 2004, og Vålerenga sleppte inn berre 22 mål i sølvsesongen, ni færre enn Lyn som var det laget i Tippeligaen som sleppte inn nest færrast det året.
Merittar
Vålerenga Fotball
Reiulf Steen
Han var statsråd i to regjeringar:
Slangehalsar
Skildring
Slangehalsane er store fuglar som syner kjønnsdimorfisme i fjørdrakt. Dei måler ca. 80 til 100 cm i kroppslengd, har eit vengespenn rundt 120 cm, og veg om lag 1050 til 1350 gram. Hannen har svart og mørk brun fjørdrakt, ein kort oppreist fjørtopp på nakken og eit større nebb enn hofuglen. Hoene har ei mykje bleikare fjørdrakt, spesielt på halsen og undersida, og ho er litt større enn hannen. Begge har gråfarga strekar på dei lange skulderfjørene og på øvre vengedekkarar. Dei sylkvasse nebba har tagga kantar, eit samanvakse ganebein og manglar ytre nasebor. Slangehalsane har komplett symjehud, og beina er korte og festa langt bak på kroppen.
Utbreiing og økologi
Slangehalsane beiter hovudsakleg på mellomstor fisk og langt meir sjeldan et andre vasslevande virveldyr og store virvellause dyr. Under dukking brukar dei symjeføtene som framdrift, snik seg langsamt inn på byttedyr og spiddar det med nebbet, ulikt andre dukkande fuglar. Dei dukkar ikkje djupt, og nyttar seg av låg oppdrift gjort mogleg av ein fuktig fjørdrakt med lite luft og dei beinmasse med relativt stor tettleik. På undersida av nakkevirvel 5-7 finst ein struktur med muskelfeste som dannar ein hengsel-liknande mekanisme som kan kaste fram halsen, hovudet og nebbet som eit spyd. Etter at slangehalsen har stukke ein fisk, kjem han opp til overflata kor han kan kaste byttet opp i lufta for å snu det, slik at det går ned svelget med hovudet først. Som skarvar, har slangehalsar ein redusert gumpkjertel og fjørdrakta blir våt under dukking. Nett som skarvar, sit òg slangehalsane og spreier vengene ut for å tørke fjørene.
Grendi
Landeskogen tuberkulosesanatorium blei skipa i bygda tidleg på 1900-talet, og i 2010 blei Landeskogen Peace Center skipa her. Staden hadde eige postkontor med 4742 Grendi.
Solrikse
Solrikse, Eurypyga helias, er ein fugl med habitat i tropiske regionar i Amerika, og den einaste medlemmen av den biologiske familien Eurypygidae.
Sombrerogalaksen
Namnet til galaksen kjem av at han kan likna på ein meksikansk sombrerohatt.
Barstad i Ørsta
Køyreveg til Follestaddalen (forbi Barstad) for hjulvogner var ferdig i 1846. Vegen er no Fv 55.
Ķemeri
Tidleg på 1800-talet vart her funne ei mineralvatnkjelde og her vart etablert kurbad og sanatorium.
Det går ei jarnbaneline gjennom Ķemeri. Det er om lag 44 km frå Riga til Ķemeri.
Slaget ved Somme
Somme-offensiven var eit slag under den første verdskrigen. Slaget, som gjekk føre seg i det franske departementet Somme, starta den 1. juli 1916 og vart avblåst i november same år. Det er rekna at over 1 million soldatar vart drepne i slaget — over 400 000 britar, 200 000 franskmenn og 500 000 tyskarar. På fire og en halv månad hadde dei allierte berre rykt fram 12 kilometer. Slaget er i etterkant stort sett rekna som meiningslaust, sjølv om somme krigshistorikarar i nyare tid meiner at det kan ha vore dette som førte til øydelegginga av den tyske krigsmaskinen.
28. mai
Døde
mai
968
968 (romartal CMLXVIII)
Sjem Tob ben Joséf Falaquera
Sjem Tob ben Joséf Falaquera (ca 1225–ca 1295) var ein sefardisk diktar, omsetjar og formidlande filosof i den nyplatonske skulen.
Diskusjonen rundt global oppvarming
Diskusjonen rundt global oppvarming er prega av det nokre meiner er mistydingar eller medviten desinformasjon. I den følgjande oversikta blir nokre vanlege innvendingar mot teorien om at klimagassar er årsak til global oppvarming imøtegåtte med arguementa til tilhengarar av teorien.
«Menneskelege utslepp står berre for 1 % av CO2-mengda»
Påstanden er både feil og uvesentleg. Den er feil fordi 26 % av karbondioksidet som er seg i atmosfæren i dag (2005), kjem frå menneskelege utslepp. (Mengda aukar dessutan for tida med 68,3 prosentpoeng per år.)
«Liv hadde vore umogeleg utan CO.2»
Påstanden er sann, men irrelevant. Livet – i kvart fall dei fleste av livsformene vi kjenner til frå jorda – er avhengig av organiske karbonsamband. Desse blir danna av planter gjennom fotosyntese av karbondioksid og vatn. Dette har likevel ingen relevans for klimapolitikk, sidan det ikkje er noko mål å «avskaffe» all CO2. Målet er å stabilisere atmosfæren sin CO2-konsentrasjon.
957
957 (romartal CMLVII)
Diskusjonen rundt global oppvarming
«Global oppvarming kan òg skuldast naturlege prosessar»
Klimaet variert til alle tider. Endringane som skjedde før den industrielle revolusjonen, må dermed nødvendigvis ha vore «naturlege». Men av dette følgjer det ikkje at òg notidas oppvarming kan vere naturleg. Klimatologar kan til ein stor del forklåre tidlegare tiders klimaendringar ved hjelp av naturlege prosessar, som solas. aktivitet, avstanden til, jorda og halling i tilhøve til sola, vulkansk aktivitet, havstraumninger m.m. Desse prosessane verkar òg i dag inn på klimaet, men – og det er det vesentlege – dei er ikkje tilstrekkelege til å forklåre oppvarminga som har skjett etter ca. 1900.
«Drivhuseffekten er berre ein teori og ikkje prov»
Det finst likevel ein grunn til at uttrykk ''prov' blir' unngåtte av forskarar: Kvar ei vitskapskvinne og kvar ein vitskapsmann bør vere på vakt mot å bli partisk for eller imot ein teori. Ein forskar skal derfor alltid prøve å motprove hypotesane og teoriane sine, ikkje å leite etter støtte for dei. Dersom dei ikkje lukkast å motprove teorien, sjølv om dei har prøvt, gjev dette mykje meir støtte enn om dei selektivt berre hadde prøvt å «prove» den. Derfor kan einkvan klimaforskar bli kalla for «klimaskeptikar» – eit omgrep som motstandarane av fleirtalsmeininga prøver å reservere for seg sjølv.
«Kvifor skal ein tru på forskarane dersom desse er ueinige seg imellom og nokre til og med spår ei ny istid?»
Utan usemje mellom vitskapsfolk stoppar vitskapen opp. Derfor er usemje – vitskapsteoretisk sedd – av det gode. Når det gjeld klimadebatten, bør ein skilje mellom ulike typar usemje:
«Det er uklokt å byggje politiske avgjerder på ein teori før det har blitt forska nok»
Sjølv dersom det klimatologiske datagrunnlaget hadde vore utilstrekkeleg (noko det ikkje er), tilseier med andre ord føre-vere-prinsippet at utslepp av klimagassar bør reduserast.
IPad
Og akkurat som med iPhone og iPod touch vert iPad kontrollert med ein trykkfølsom skjerm (engelsk: touchscreen). iPad har støtte for WLAN(802.11n) og Bluetooth, i tillegg til innebygd 3G-støtte på ei anna type modell. Maskinen har òg maskin-til-maskin-kommunikasjon (M2M) over mobilnettet. iPad skal kunne køyre dei fleste applikasjonane tilgjengeleg i App Store, inkludert iPhone-applikasjonar. Det har samtidig blitt lansert eit program kalla iBooks. Dette er ein e-boklesar liknande Amazon sin Kindle. Ein får kjøpt bøker via iBookstore, som leverer bøker i ePub-format. I tillegg til ePub-filer, kan iBooks lese PDF-filer.
Allereie i fjerde kvartal 2010 hadde 150 000 personar i Noreg tilgang til ein iPad, ifølgje ei undersøking av TNS Gallup, som rekna seg fram til at om lag 500 000 i Noreg kom til å eige ein iPad ved slutten av 2011.
Forhistorie
Det første nettbrettet til Apple vart kalla Newton MessagePad 100, og vart introdusert i 1993. Denne leia seinare til produseringa av ARM6-prosessorkjernen med Acorn Computers. Apple laga òg ein PowerBook Duo-basert prototype av eit nettbrett, kalla PenLite, men bestemte seg for å ikkje selje den likevel for å ikkje skade salet av MessagePad. Apple lanserte nokre fleire Newton-baserte PDA-ar; den siste, MessagePad 2100, vart avvikla i 1998.
Apple gjekk inn i mobil-datamaskin-markedet på nytt i 2007 med iPhone. Mindre enn iPad, men med eit kamera og mobiltelefon, revolusjonerte det fingerfølsomme brukargrensesnittet av Apple sitt iOS det mobile operativsystemet. I slutten av 2009, hadde det gått rykter om iPad i fleire år. Dei fleste rykta gjekk om "Apple's tablet" (engelsk); under namn som iTablet og iSlate.
Ytrebygda nærkyrkje
Kunsten i kyrkja er laga av Per Odd Aarrestad frå Sandnes. Ytrebygda kyrkje skal brukast av både kyrkjelyden og av KFUK/KFUM i Fana.
Barstad i Vartdal
Før eit stormver skadde og øydela mange av husa på garden i siste halvdel av 1700-talet, låg klyngjetunet nærare Storelva. Etter dette flytta brukarane vestover mot fjellfoten til nytt klyngjetun. Garden hadde seter på Barstadsætra 5 km unna klyngjetunet.
Hans Ormset
Hans Ormset var ein norsk pioner innan fotografering i Aure kommune.
Solonitsa
Dei største sideelvane til Solonitsa er Jemsna og Nerekhta, begge frå venstre.
Tristan Fry
Frå 1979 til 1995 var han trommeslagar i den progressive rockegruppa Sky med John Williams, Kevin Peek, Francis Monkman, Herbie Flowers og seinare Steve Gray.
Verden på lørdag
Verden på lørdag er eit radioprogram som utanriksredaksjonen i NRK produserer. Det går i kanalane NRK P2 og NRK Alltid Nyhende. Programmet inneheld mellom anna aktuelle utanriksreportasjar og korrespodentbrev.
Chydeniusbreen
Breen er oppkalla etter den finske astronomen og fysikaren J.K.E. Chydenius (1833-64), medlem i Torells svalbardekspedisjon i 1861.
Florø kyrkje
Det gjekk 22 år frå Florø vart by (ladestad) til staden fekk eiga kyrkja, og i dei åra sokna byfolket til gamle Kinn kyrkje ute på Kinn. Då Florø kyrkje stod ferdig overtok ho som soknekyrkje og hovudkyrkje i Kinn prestegjeld.
Teza
Av sideelvar finn ein Postna, Parsja og Ljulekh frå venstre og Molokhta frå høgre.
Kuortane
Kuortane er ein kommune i Södra Österbotten landskap i Finland. Kommunnen har 3637 innbyggjarar (2017). Flatevidda er 484,77 km², av dei er 22,54 km² vatn. Folketettleik er 9,45 innbyggjarar/km².
Grannekommunane er Lehtimäki, Töysä, Alavus, Nurmo, Lapua og Alajärvi.
FN Browning 1910
FN modell 1910 var eit vegskilje for John Browning. Før hadde konstruksjonane hans vore produserte både av FN i Europa og Colt i USA. Sidan Colt ikkje ville produsere denne modellen, valde Browning å patentere og produsere han berre i Europa.